Neakra logiko

Trajto de klasika logiko estas rezonado pri "vero aŭ malvero", kie "aŭ" ludas rolon ekskluziviga: Ĝi faras akran distingon inter vero kaj malvero de iu ajn propozicio, kaj ne permesas aliajn eblecojn.

Tamen, la realviva rezonado ne estas tiel ideala, kaj -treege ofte- homo ne povas distingi akre inter vero kaj malvero: Ekzemple, homo ĉiutage devas rezoni pri propozicioj kiel: "Johano estas riĉa", ĉu ĝi estas vera aŭ malvera? Ne ekzistas akra distingebleco inter "riĉa" kaj "neriĉa", ekzistas gradoj aŭ niveloj de riĉeco, kaj do, por modeligi kaj analizi realan ĉiutagan rezonadon necesas formaligon kiu povas esprimi neakran iron de malvero al vero, aŭ gradojn de vereco. Tia ĉi logiko estas Neakra logiko.

Neakra logiko, en la formo iniciatita fare de Lotfi Zadeh, estas plej uzata sistemo por proksimuma rezonado, kvankam ekzistas ankaŭ aliaj disvolvoj, kiuj celas formaligi tian rezonadon, ekzemple: LT-neakra predikata logiko, disvolvita fare de Helena Rasiowa kaj Cat Ho, kaj Aspra logiko surbaze de "Aspraj aroj" pritraktitaj fare de Zdzisław Pawlak.

 Vidu ankaŭ 

 Logiko

Kategorio:Logiko